Document ID: 32011D0246

РЕШЕНИЕ НА КОМИСИЯТА
от 18 април 2011 година
за изменение на Решение 1999/93/ЕО относно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета относно врати, прозорци, капаци, прегради, порти и свързаната с тях железария
(нотифицирано под номер C(2011) 2587)
(текст от значение за ЕИП)
(2011/246/ЕС)
ЕВРОПЕЙСКАТA КОМИСИЯ,
като взе предвид Договора за функционирането на Европейския съюз,
като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконови и административни разпоредби на държавите-членки по отношение на строителните продукти (1), и по-специално член 13, параграф 4 от нея,
след консултация с Постоянния комитет по строителство,
като има предвид, че:
(1)
Комисията прие Решение 1999/93/ЕО от 25 януари 1999 г. относно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета относно врати, прозорци, капаци, прегради, порти и свързаната с тях железария (2).
(2)
Член 13 от Директива 89/106/ЕИО предвижда, че съответствието се установява съгласно приложение III към директивата.
(3)
След преглед на предназначенията на врати и порти съответните процедури за удостоверяване на съответствието следва да бъдат изменени така, че да включват разпоредби относно железария за врати и за прозорци, които не са за приложение при пожарозащита/димозащита и на аварийни изходи.
(4)
Поради това Решение 1999/93/ЕО следва да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Приложение III към Решение 1999/93/ЕО се заменя с текста на приложението към настоящото решение.
Член 2
Адресати на настоящото решение са държавите-членки.
Съставено в Брюксел на 18 април 2011 година.

Labels: 7
3
1